CELEX: 32020R2099
Language: ro
Date: 2020-12-15 00:00:00
Title: Regulamentul de punere în aplicare (UE) 2020/2099 al Comisiei din 15 decembrie 2020 de modificare a Regulamentului de punere în aplicare (UE) 2019/386 în ceea ce privește normele specifice pentru repartizarea contingentelor tarifare pentru care perioada contingentară este în desfășurare la data de aplicare a articolului 1 alineatul (2) din Regulamentul (UE) 2019/216 al Parlamentului European și al Consiliului

16.12.2020   
               
               
                  RO
               
               
                  Jurnalul Oficial al Uniunii Europene
               
               
                  L 425/19
               
            
         REGULAMENTUL DE PUNERE ÎN APLICARE (UE) 2020/2099 AL COMISIEI
         din 15 decembrie 2020
         de modificare a Regulamentului de punere în aplicare (UE) 2019/386 în ceea ce privește normele specifice pentru repartizarea contingentelor tarifare pentru care perioada contingentară este în desfășurare la data de aplicare a articolului 1 alineatul (2) din Regulamentul (UE) 2019/216 al Parlamentului European și al Consiliului
         COMISIA EUROPEANĂ,
         având în vedere Tratatul privind funcționarea Uniunii Europene,
         având în vedere Regulamentul (UE) nr. 1308/2013 al Parlamentului European și al Consiliului din 17 decembrie 2013 de instituire a unei organizări comune a piețelor produselor agricole și de abrogare a Regulamentelor (CEE) nr. 922/72, (CEE) nr. 234/79, (CE) nr. 1037/2001 și (CE) nr. 1234/2007 ale Consiliului (1), în special articolul 187 literele (a) și (c),
         întrucât:
         
                     (1)
                  
                  
                     Regulamentul de punere în aplicare (UE) 2019/386 al Comisiei (2) stabilește normele privind repartizarea contingentelor tarifare pentru anumite produse agricole incluse în lista OMC a Uniunii ca urmare a retragerii Regatului Unit din Uniune. Aceste norme trebuie să se aplice de la data de aplicare a articolului 1 alineatul (2) din Regulamentul (UE) 2019/216 al Parlamentului European și al Consiliului (3).
                  
               
                     (2)
                  
                  
                     Pentru anumite contingente tarifare, perioada de aplicare a contingentelor tarifare a început înainte de data de aplicare a articolului 1 alineatul (2) din Regulamentul (UE) 2019/216 și se încheie după data respectivă. Pentru aceste cazuri, Regulamentul de punere în aplicare (UE) 2019/386 prevede norme specifice pentru repartizarea între Uniune și Regatul Unit a cantităților rămase care urmează să fie alocate în cadrul contingentelor tarifare respective de la data de aplicare a articolului 1 alineatul (2) din Regulamentul (UE) 2019/216.
                  
               
                     (3)
                  
                  
                     În urma discuțiilor dintre Uniune și Regatul Unit, s-a ajuns la o înțelegere comună privind modul de repartizare a acestor contingente tarifare. Această înțelegere comună trebuie să asigure că totalitatea cantităților contingentelor tarifare disponibile pentru alocare nu depășește cantitățile stabilite în lista OMC a Uniunii în urma retragerii Regatului Unit din Uniune.
                  
               
                     (4)
                  
                  
                     Prin urmare, Regulamentul de punere în aplicare (UE) 2019/386 trebuie să fie modificat în consecință.
                  
               
                     (5)
                  
                  
                     Pentru a se asigura securitatea juridică și pentru ca depunerea cererilor de licențe de la 1 ianuarie 2021 să se bazeze pe cantitățile repartizate astfel, prezentul regulament trebuie să intre în vigoare în regim de urgență în ziua următoare datei publicării în Jurnalul Oficial al Uniunii Europene.
                  
               
                     (6)
                  
                  
                     Deoarece Regulamentul de punere în aplicare (UE) 2019/386 se aplică de la data de aplicare a articolului 1 alineatul (2) din Regulamentul (UE) 2019/216, și anume de la 1 ianuarie 2021, prezentul regulament de modificare trebuie să se aplice de la aceeași dată.
                  
               
                     (7)
                  
                  
                     Măsurile prevăzute în prezentul regulament sunt conforme cu avizul Comitetului pentru organizarea comună a piețelor agricole,
                  
               ADOPTĂ PREZENTUL REGULAMENT:
         
            Articolul 1
            Modificare a Regulamentului de punere în aplicare (UE) 2019/386
            La articolul 1 din Regulamentul de punere în aplicare (UE) 2019/386, alineatul (3) se înlocuiește cu următorul text:
            
                        „(3)
                     
                     
                        Prin derogare de la alineatul (1), în cazul în care pentru un contingent tarifar perioada contingentară începe înaintea datei de la care se aplică articolul 1 alineatul (2) din Regulamentul (UE) 2019/216 și se încheie după acea dată, repartizarea cantităților care urmează să fie alocate de la data respectivă în cadrul contingentului tarifar în cauză se efectuează după cum urmează pentru Uniune:
                        
                                    (a)
                                 
                                 
                                    în cazul în care cantitățile alocate în alte state membre decât Regatul Unit înainte de data la care începe să se aplice articolul 1 alineatul (2) din Regulamentul (UE) 2019/216 sunt egale cu sau mai mari decât cantitatea stabilită în coloana a treia din anexa I la prezentul regulament privind contingentele tarifare care sunt gestionate conform metodei examinării simultane sau din anexa II la prezentul regulament privind contingentele tarifare care sunt gestionate conform metodei „primul venit, primul servit”, nu se pun la dispoziție cantități suplimentare pentru alocare;
                                 
                              
                                    (b)
                                 
                                 
                                    în cazul în care cantitățile alocate în alte state membre decât Regatul Unit înainte de data la care începe să se aplice articolul 1 alineatul (2) din Regulamentul (UE) 2019/216 sunt mai mici decât cantitatea stabilită în coloana a treia din anexa I la prezentul regulament privind contingentele tarifare care sunt gestionate conform metodei examinării simultane sau din anexa II la prezentul regulament privind contingentele tarifare care sunt gestionate conform metodei „primul venit, primul servit”, cantitatea disponibilă pentru alocare este diferența dintre cantitatea stabilită în coloana a treia din anexa I sau din anexa II la prezentul regulament și cantitățile deja alocate în statele membre respective.
                                    Cu toate acestea, în cazul în care cantitățile alocate în Regatul Unit înainte de data la care începe să se aplice articolul 1 alineatul (2) din Regulamentul (UE) 2019/216 sunt mai mari decât diferența dintre cantitatea UE-28 stabilită în lista OMC a Uniunii și cantitatea UE-27 stabilită în coloana a treia din anexa I sau din anexa II la prezentul regulament, cantitățile excedentare respective se deduc din cantitatea disponibilă pentru alocare în alte state membre decât Regatul Unit de la data la care începe să se aplice articolul 1 alineatul (2) din Regulamentul (UE) 2019/216.
                                 
                              În termen de două zile lucrătoare de la data de la care se aplică articolul 1 alineatul (2) din Regulamentul (UE) 2019/216, Comisia publică, printr-o publicare pe internet corespunzătoare, cantitățile pentru fiecare contingent tarifar menționat la primul paragraf din prezentul alineat disponibile la data de la care se aplică articolul 1 alineatul (2) din regulamentul respectiv.”
                     
                  
         
            Articolul 2
            Intrare în vigoare
            Prezentul regulament intră în vigoare în ziua următoare datei publicării în Jurnalul Oficial al Uniunii Europene.
            Se aplică de la 1 ianuarie 2021.
         
         
            Prezentul regulament este obligatoriu în toate elementele sale și se aplică direct în toate statele membre.
            Adoptat la Bruxelles, 15 decembrie 2020.
            
               
                  Pentru Comisie
               
               
                  Președintele
               
               Ursula VON DER LEYEN
            
         
         
            (1)  JO L 347, 20.12.2013, p. 671.
         
            (2)  Regulamentul de punere în aplicare (UE) 2019/386 al Comisiei din 11 martie 2019 de stabilire a normelor privind repartizarea contingentelor tarifare pentru anumite produse agricole incluse în lista OMC a Uniunii ca urmare a retragerii Regatului Unit din Uniune și privind licențele de import eliberate și drepturile de import alocate în cadrul respectivelor contingente tarifare (JO L 70, 12.3.2019, p. 4).
         
            (3)  Regulamentul (UE) 2019/216 al Parlamentului European și al Consiliului din 30 ianuarie 2019 privind repartizarea contingentelor tarifare incluse în lista OMC a Uniunii în urma retragerii Regatului Unit din Uniune și de modificare a Regulamentului (CE) nr. 32/2000 al Consiliului (JO L 38, 8.2.2019, p. 1).